44वीं पटना ओपन गोल्फ चैम्पियनशिप की शुरुआत
पटनागोल्फ क्लब में शुक्रवार से तीन दिवसीय 44वीं पटना ओपन गोल्फ चैम्पियनशिप की शुरूआत हुई। इस चैंपियनशिप में 16 ट्रॉफियों के लिए देश के कई जगहों से आए दो सौ से अधिक गोल्फर अपना जलवा दिखाएंगे। इसमें बच्चे, सीनियर और महिलाओं के लिए भी इवेंट होंगे। तीन से पांच मार्च तक चलनेवाली इस प्रतियोगिता के पहले दिन 19 से 24 हैंडीकैप और सीनियर महिला वर्ग का इवेंट हुए।
प्रतिस्पर्धा में 45 वरिष्ठ नागरिक गोल्फर एवं 19 से 24 हैंडिकैप की कैटेगरी मे 30 गोल्फरों ने भाग लिया। शनिवार को पटना गोल्फ क्लब ओपन चैम्पियनशिप एवं जनरल एस के सिन्हा मेमोरियल गोल्फ टूर्नामेंट का मेन आयोजन होगा,जिसमे बिहार, झारखंड, ओडिसा, उत्तर प्रदेश, दिल्ली एवं महाराष्ट्र के गोल्फर भाग लेंगे। पुरस्कार वितरण समारोह शनिवार को शाम आठ बजे से होगा जिसमे चीफ जस्टिस हेमन्त गुप्ता मुख्य अतिथि होंगे एवं सांसद शत्रुघ्न सिन्हा विशेष अतिथि होंगे। रविवार को 9 होल स्टेबल फोर्ड में सभी वर्गों की प्रतियोगिता होगी।
bho_Deva hin_Deva hin_Deva